
Parlamentul Romqniei

Camera Deputa]ilor

COMISIA PENTRU POLITICĂ EXTERNĂ



Bucureşti, 8 februarie 2006
           Nr. PL.x.7

RAPORT

asupra proiectului de Lege pentru ratificarea Protocolului între Guvernul României şi Guvernul Federaţiei Ruse privind inventarierea Înţelegerilor bilaterale încheiate între România şi Uniunea Republicilor Sovietice Socialiste, 

semnat la Bucureşti la 8 noiembrie 2005

Cu numărul PL.x. 7 din 1 februarie 2006, în conformitate cu art. 92 din Regulamentul Camerei Deputaţilor, Comisia pentru politică externă a fost sesizată în fond, cu dezbaterea şi avizarea proiectului de Lege pentru ratificarea Protocolului între Guvernul României şi Guvernul Federaţiei Ruse privind inventarierea Înţelegerilor bilaterale încheiate între România şi Uniunea Republicilor Sovietice Socialiste, semnat la Bucureşti la 8 noiembrie 2005.

Prin obiectul de reglementare şi conţinutul său, proiectul de Lege face parte din categoria legilor ordinare.
De asemenea, s-a primit avizul favorabil al Comisiei juridice, de disciplină şi imunităţi.

La dezbaterea proiectului de Lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor: domnul Ion Gâlea, şef serviciu Drept  comunitar  şi dl. Liviu Dumitru – şef serviciu Frontiere şi delimitări maritime – Minister Afaceri Externe.
La lucrările Comisiei au fost prezenţi un număr de 16 deputaţi, din totalul de 21 membri ai Comisiei.

Cu acest proiect de Lege, potrivit  art. 75, alineatul (1)  din Constituţia României, republicată, Camera Deputaţilor  este prima Cameră sesizată.
În şedinţa din 8 februarie 2006, Comisia pentru politică externă a hotărât, în unanimitate, ca  proiectul de Lege să fie supus, spre dezbatere şi adoptare, plenului Camerei Deputaţilor, în forma prezentată.                   
Preşedinte,



Secretar,

                             Ştefan Glăvan


     Vasile Pruteanu   

